In 't nuujs - Frankriek

## 2020
;2 december
De Franse politicus Valéry Giscard d'Estaing, presidentj van 1974 bis 1981, sjtörf op 94-jäörige laeftied aan COVID-19.

;29 oktober
Bie 'nen terroristischen aansjlaag op 'n kirk in Nice kómme drie luuj óm 't laeve.

;28 oktober
Zoewel de Duutsje es de Franse regering veure sjtrenger maotraegele in taege de aanzjwellende golf van COVID-19-besjmettinge.

;16 oktober
In Conflans (Île-de-France) sjniet 'nen achteenjäörige moslimextremis de kop aaf van 'ne lierer dae cartoons van Mohammed zouw höbbe getuindj.

;29 miert
De Franse politicus Patrick Devedjian, dae ónger mie minister in de regering van Sarkozy waor, sjtörf op 75-jäörige laeftied aan COVID-19.

;16 miert
De Franse presidentj Emmanuel Macron lèk 't landj wiedgaonde quarantainemaotraegele op, vergeliekbaar mit die in Italië en Sjpanje al gelle.

;15 miert
In Frankriek vènje lokaal verkezinge plaats. 't Lök LREM, de partie van presidentj Macron, neet óm veut aan de gróndj te kriege.

;24 jannewarie
In Frankriek duke twie gevalle van de nuuj lóngkrenkde 2019-nCoV op. Dit zeen de ierste gevalle in Europa.

## 2019
;26 september
De gewaeze Franse presidentj Jacques Chirac sjtörf op 86-jäörige laeftied.

;15 april
De Pariese Notre Dame brentj oet. Allein de boetemör en de twie klokketores blieve gesjpaord.

## 2018
;11 december
Inne Franse sjtad Sjtraasburg äöpent 'ne man 't vuur op bezeukers van 'ne krismert. Daobie zeen oetintelik vief doeje (de sjötter neet mitgetèld) en èlf gewónje gevalle.

;23 miert
Bie 'n terreuraksie in 't Zuud-Franse Trèbes kómme veer luuj óm 't laeve. Islamitische Sjtaot zouw de verantwaordelikheid höbbe opge-eisj.

## 2017
;7 mei
In de twiede runj van de Franse presidentsverkezinge versjleit Emmanuel Macron zien rivaol Marine Le Pen. Macron krieg mie as 60% van de sjtumme.

;23 april
In Frankriek weurt de ierste runj van de presidentsverkezinge gehawwe. De centrumlinksen Emmanuel Macron en de extreemrechse Marine Le Pen gaon door nao de twiede runj.

;18 april
In 't Frans Marseille weure twie luuj opgepak die verdach weure van 't planne van 'nen terroristischen aansjlaag tiedes de ierste rónde van de Franse verkezinge die gehaje weure op 20 april.

;1 april
Bie 'n explosie tiedes e carnavalsfies in de Naord-Franse sjtad Villepinte, kórtbie Paries, valle zaeker twintig gewónje. Vief luuj zien d'r ernsjtig aan toe. De explosie waor e óngeval.

## 2016
;27 november
François Fillon weurt verkaoze tot presidentjskandidaat veur de centrumrechse Les Républicains. Hae versjleit taegekandidate Alain Juppé en Nikolas Sarkozy, welke lèste neet daor de ierste runj waor gekómme.

;24 oktober
De Franse regering begintj mit de óntruming van de zoegenaamden *jungle van [[Calais]]*, 'n illegaal kamp van vlöchtelinge die nao 't Vereinig Keuninkriek wille euversjtaeke.

;14 juli
In Nice weurt 'nen aansjlaag geplaeg op 'n fiestende meinigte. Hiebie kómme zeker 84 luuj óm.

;2 juli
De Fransen ex-premier Michel Rochard sjtörf op 85-jäörige laeftied.

## 2015
;13 december
In de twiede runj van de regioverkezinge lök 't 't Front National, óndanks gooj rizzeltate ein waek ieder, neet óm örges de mierderheid te behaole.

;12 december
De twiewaekse klimaattop in Paries weurt, einen daag later es geplandj, aafgesjlaote mit 'n akkaord. De sjlotteks gilt es rillatief ambitieus en weurt alóm es 'nen daorbraak gezeen.

;30 november
In Paries begèntj 'n twiewaekse klimaattop.

;13 november
In Paries vènje versjillendje aansjlaeg plaats, mit in totaal zeker 128 doeje. IS eis de aansjlaeg op.

;21 augustus
Twie Amerikaanse marineers in börger verhinjere 'nen aansjlaag in 'nen Thalys-trein dae op waeg waas van Amsterdam nao Paries. Hiebie rake drie luuj gewóndj, wo-ónger de twie Amerikaanse militaire.

;26 juni
Op 't sjtrand van Sousse in Tunesië, op e Frans febrik en in 'n sjiitische moskee in Koeweit waere óngevaer geliektiejig terroristische aansjlaeg geplaeg. D'n aansjlaag in Tunesië weurt de kómmenden daag opgeëis daor Islamitische Sjtaot.

;24 miert
'nen Duutsjen Airbus A320 op waeg van Barcelona nao Dusseldörp sjtort in de Franse Alpe denaer. De co-piloot haet zelfmaord geplaeg, 't gief gein euverlaevende.

;7 jannewarie
In Paries weurt mit zjwaor gesjöt 'nen aansjlaag geplaeg op 't ketoer van 't satirisch waekblaad Charlie Hebdo. Hiebie valle twelf doeje.

## 2014
;30 miert
In de twiede runj van de raodsverkezinge haole zoewaal de rechse UMP as 't extreemrechs Front National groete winste; Paries blief aevel veur de socialiste behawwe.

;23 miert
Bie de gemeinteraodsverkezinge kump 't extreemrechs Front National es winner nao väöre.

## 2013
;18 mei
Presidentj François Hollande zèt zien handjteikening ónger 'n wèt die 't hoewelik veur homosjtelle opesjtèlt. Frankriek is daomit 't veertiende landj wat 't homohoewelik legaliseert.

;23 april
Ouch de Senaat sjtump veur 't homohoewelik.

;2 fibberwarie
't Parlemènt sjtump in mit 't homohoewelik.

;11 jannewarie
Frankriek begèntj aan 't militair actie in Mali, mit as doel de islamistische rebelle oet 't naorde trök te dringe.

## 2012
;6 mei
Ouch in de twiede runj wintj François Hollande de verkezinge van de zittende Nicolas Sarkozy; hae weurt daomit de twiede socialistische presindetj van 't landj.

;22 miert
Mohammed Merah, 'nen terroris dae twie aansjlaeg op militaire en ein op 'n sjaol haet geplaeg, weurt daor de pelitie denaergesjote.

;19 miert
Op 'n joedse sjaol in Toulouse vèntj 'n sjeetpartie plaats. Sjpeurders lègke al gaw de verbinding mit ieder aansjlaeg in de regio.

## 2011
;15 december
Awd-president Jacques Chirac weurt tot twie jaor veurwaerdelike gevangenis veroerdeild óm corruptie ('t creëre van sinecure) in zienen tied as börgemeister van Paries.

;16 oktober
François Hollande weurt in 't volksraadplaeging tot presidèntskandidaat van de Franse Socialistische Partie gekoze.

;5 september
In Paries begèntj e proces taege Jacques Chirac, dae weurt verdach van corruptie in zienen tied as börgemeister van de huidsjtad. De besjöljeigde is zelf neet debie, ómdat hae door e herse-imfark neet in sjtaot zouw zeen 't proces te volge.

;14 mei
Dominique Strauss-Kahn, veurzitter van 't IMF, weurt in New York gearresteerd op verdènking van aanranjing en poging tot verkrachting.

;10 miert
Frankriek erkèntj as ierste landj de raod van de Libischen opsjtandj as wèttelike regering van Libië.

;7 miert
E perces waeges corruptie taege ex-presidentj Jacques Chirac begèntj. De feite zouw zien gedaon in zienen tied as börgemeister van Paries.

;15 januari
Jean-Marie Le Pen sjtap nao 38 jaor trök es leisman van 't extreem-rechs Front National; zien dochter Marine Le Pen, weurt as opvolgster gekoze.

## 2010
;13 november
De Franse regering nump óntsjlaag, wat president Nicolas Sarkozy accepteert.

;27 oktober
't Frans parlemènt nump 't wètsveursjtil veur verhoeging van de persiónlaeftied mit twie jaor. Taege de wèt weurt al waeke hel geprotesteerd.

;22 augustus
D'n in de jaore neugetig henjig populairen diëtis Michel Montignac sjtörf op 66-jäörige laeftied.

## Referenties